જાહેર ક્ષેત્રને કંપનીઓ ગ્રાહકોને ફાયદો થાય તેવી સુવિધા આપવાનું કહેવાયું છે. જેમાં મોબાઈલ કંપનીઓની જેમ જ જો ગ્રાહકો સંતુષ્ટના હોય તો વીજ કંપની બદલવાની છૂટ અપાશે, દરરોજ ઘરમાં કેટલી વીજળી વપરાઈ, મીટર દ્વારા બરબાદ થતી વીજળી અંગેની જાણકારી મળે તેવી સુવિધાઓ અપાશે. વીજ કંપનીઓ ઘરનું કયું ઉપકરણ વધારે વીજળી ખાય છે તે અંગેની માહિતી પણ ગ્રાહકોને પૂરી પાડશે. જેથી ગ્રાહકો જાણી શકે કે કયા વીજ ઉપકરણને બદલવાથી એક મહિનામાં કેટલી વીજળી અને રૂપિયાની બચત થઈ. ઉર્જા મંત્રાલયે કહ્યું કે, સ્માર્ટ ગ્રિડ અને સ્માર્ટ મીટર દ્વારા ગ્રાહકોને આ પ્રકારની સુવિધાઓ આપી શકાય છે. જેનાથી વીજ ચોરી અને મન ફાવે તેમ વીજળીનો ઉપયોગ અટકાવી શકાશે. સાથે જ આઉટએજ મેનેજમેંટ સિસ્ટમનો ઉપયોગ કરીને વીજળી કેમ કપાઈ તેના કારણની જાણકારી પણ ગ્રાહકોને આપવાની તૈયારી છે. કેદ્રીય મંત્રાલય અનુસાર, 24 કલાક વીજળી પૂરી પાડવાનું લક્ષ્ય આ કવાયતથી અલગ છે. વિદ્યુત મંત્રી આર.કે. સિંહે કહ્યું કે, “2015માં અમે રાજ્યો સાથે કરાર કર્યો હતો કે દરેકને 24 કલાક વીજળી મળશે. આ માટેની છેલ્લી તારીખ 31 માર્ચ 2019 નક્કી કરાઈ છે. આ લક્ષ્ય સુધી પહોંચવા કેંદ્ર સતત કાર્યરત છે.”